ROZHODNUTIE RADY
zo 16. februára 2009
o uzatvorení Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii
(2009/246/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 prvým pododsekom druhou vetou a jej článkom 300 ods. 3 druhým pododsekom,
so zreteľom na Akt o pristúpení z roku 2005, a najmä na jeho článok 6 ods. 2,
so zreteľom na návrh Komisie,
so zreteľom na súhlas Európskeho parlamentu (1),
keďže:
(1)
Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii (ďalej len „protokol“) bol v mene Európskeho spoločenstva a jeho členských štátov podpísaný v Luxemburgu 13. októbra 2008, s výhradou jeho uzavretia k neskoršiemu dátumu v súlade s rozhodnutím Rady 2008/881/ES (2).
(2)
Protokol by sa mal schváliť,
ROZHODLA TAKTO:
Článok 1
Týmto sa v mene Európskeho spoločenstva a jeho členských štátov schvaľuje Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii.
Text protokolu je pripojený k tomuto rozhodnutiu (3).
Článok 2
Predseda Rady v mene Spoločenstva a jeho členských štátov uloží akty ustanovené v článku 8 protokolu.
V Bruseli 16. februára 2009